CELEX: 62008TN0516
Language: fi
Date: 2008-11-27 00:00:00
Title: Asia T-516/08: Kanne 27.11.2008 — Eriksen v. komissio

21.2.2009   
            
            
               FI
            
            
               Euroopan unionin virallinen lehti
            
            
               C 44/51
            
         Kanne 27.11.2008 — Eriksen v. komissio
   (Asia T-516/08)
   (2009/C 44/90)
   Oikeudenkäyntikieli: englanti
   Asianosaiset
   
      Kantaja: Heinz Helmuth Eriksen (Ebeltoft, Tanska) (edustaja: asianajaja I. Anderson)
   
      Vastaaja: Euroopan yhteisöjen komissio
   Vaatimukset
   
               —
            
            
               komissio on velvoitettava suorittamaan kantajalle 800 000 euroa tai ensimmäisen oikeusasteen tuomioistuimen oikeaksi ja kohtuulliseksi katsoma muu summa korvauksena menneestä, nykyisestä ja tulevasta kivusta, kärsimyksestä ja elämästä nauttimisen kyvyn heikkenemisestä, jotka ovat aiheutuneet kantajan terveydentilan vakavasta heikkenemisestä, joka johtui siitä, että komissio kieltäytyi jyrkästi ja lainvastaisesti toteuttamasta Thulen entisten työntekijöiden lääketieteellistä seurantaa säteilyyn liittyvien sairauksien ja sairaudentilojen varalta
            
         
               —
            
            
               komissio on velvoitettava maksamaan kantajalle tai lääketieteellisille hoitolaitoksille tai hoitoa antaville ne tulevat kustannukset, jotka aiheutuvat sellaisesta lääketieteellisestä hoidosta ja lääkityksestä, joita kantajalle annetaan hänen ensimmäisessä kanneperusteessa mainitun heikentyneen terveydentilansa parantamiseksi tai hoitamiseksi ja joita hän ei voi saada kotipaikkajäsenvaltionsa terveydenhuoltojärjestelmässä
            
         
               —
            
            
               komissio on velvoitettava korvaamaan kantajalle tästä oikeudenkäynnistä aiheutuvat kohtuulliset oikeudenkäyntikulut.
            
         Oikeudelliset perusteet ja pääasialliset perustelut
   Kantajan kanne tässä asiassa perustuu sopimussuhteen ulkopuoliseen vastuuseen, joka perustuu vahinkoihin, joiden hän väittää aiheutuneen, koska komissio kieltäytyi väitetysti lainvastaisesti noudattamasta Euroopan parlamentin päätöslauselmaa (1) ja vaatimasta Tanskaa soveltamaan perusnormien vahvistamisesta työntekijöiden ja väestön terveyden suojelemiseksi ionisoivasta säteilystä aiheutuvilta vaaroilta 13.5.1996 annettua neuvoston direktiiviä 96/29/Euratom (2) niiden työntekijöiden, myös kantajan, tapauksiin, jotka olivat mukana Thulen ydinonnettomuudessa Grönlannissa.
   
      (1)  Euroopan parlamentin päätöslauselmaesitys vuonna 1968 Thulessa tapahtuneen maahansyöksyn kansanterveydellisistä seurauksista (vetoomus N:o 720/2002)(2006/2012(INI)).
   
      (2)  EYVL L 159, s. 1.